लिंक रोड पर डिवाइडर और यलो इंडिकेटर से धीमे होंगे वाहन
शिवपुरी लिंक रोड पर एक्सीडेंट कंट्रोल करने के लिए वाहनों की गति धीमी करने की प्लानिंग कर ली गई है। इस रोड से जुड़ी लिंक रोड पर डिवाइडर बनाए जाएंगे, जिससे मेन रोड पर एंट्री से पहले वाहन की गति धीमी होगी। रोड पर स्कूल के पास यलो सिग्नल जैसे इंडिकेटर पोल लगाए जाएंगे जो धीमा चलने का संकेत देंगे। हर स्कूल के सामने छोटी हाइट की रोटरी रेलिंग बनाई जाएगी। डिवाइडरों का स्पेस कम किया जाएगा।
ज्ञात रहे कि शिवपुरी लिंक रोड पर सड़क हादसों को नियंत्रित करने के लिए कलेक्टर डॉ. संजय गोयल ने पुलिस,पीडब्ल्यूडी और परिवहन विभाग के अधिकारियों को निर्देश दिए हैं। कलेक्टर ने कहा है कि ज्वॉइंट निरीक्षण कर नई बनी इस रोड पर एक्सीडेंट कंट्रोल करने के उपाय किए जाएं। इसके बाद एएसपी आलोक सिंह, पीडब्ल्यूडी के कार्यपालन यंत्री जीवी मिश्रा और परिवहन अधिकारी एसपीएस चौहान ने रोड का मौका मुआयना किया। इसके बाद सभी ने वाहनों की रफ्तार घटाने को लेकर अपने सुझाव सामने रखे। यह संयुक्त रिपोर्ट कलेक्टर डॉ. संजय गोयल को भेजी जाएगी।
hin_Deva hin_Deva hin_Deva